
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 713 

13 Ιουνίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικών θέσεων προσωπικού με σύμβα¬ 
ση εργασίας ιδιωτικού δικαίου αορίστου χρόνου 

στην Περιφέρεια Νοτίου Αιγαίου. 1 

Οργάνωση και λειτουργία της Επιτροπής Ελέγ¬ 
χου Δαπανών του άρθρου 14 του ν. 3202/2003 

(Α'284). 2 

Καθιέρωση υπερωριακής, με αμοιβή, εργασίας, πέ¬ 
ραν του κανονικού ωραρίου, για δύο (2) μόνιμου 
υπαλλήλους του Κ.Α. Φ. Λιμένα Ηρακλείου, για το 

Β' εξάμηνο του 2006. 3 

Έναρξη λειτουργίας ΔΟΥ Φαρκαδόνας. 4 

Σύσταση ελεγκτικής ομάδας, για τη διενέργεια ελέγ¬ 
χου στο έργο του Ταμείου Συνοχής «ΙΟΝΙΑ ΟΔΟΣ: 
Τμήμα Αγγελόκαστρο - Κουβαράς ευρείας παρά¬ 
καμψης Αγρίνιου». 5 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα Κοινωνία της 
Πληροφορίας. 6 


Παροχή της εγγύησης του Δημοσίου προς τις Τρά¬ 
πεζες για τις πιστωτικές διευκολύνσεις σε πληγέ- 
ντες προς αποκατάσταση των ζημιών τους, που 
προκλήθηκαν από το σεισμό που σημειώθηκε στις 
8 Ιανουάριου 2006 στα διοικητικά όρια του Δή¬ 
μου Κυθήρων και της Κοινότητας Αντικυθήρων 
της Νομαρχίας Πειραιά και των Νομών Λακωνίας 


και Χανίων. 7 

Παροχή της εγγύησης του Δημοσίου για δάνεια κε¬ 
φαλαίων κίνησης, που θα χορηγηθούν από 1.1.2006 
έως 31.12.2006, σε επιχειρήσεις που λειτουργούν 

στο Νομό Σερρών. 8 

Χορήγηση άδειας εγκατάστασης στην Α.Ε. Δ.ΕΠ.Α. 
για την κατασκευή του Μετρητικού/Ρυθμιστικού 
Σταθμού (70/19 03 γ) Κομοτηνής (Κοσμίου) στην 
περιοχή του Δημοτικού Διαμερίσματος Κοσμίου 
του Δήμου Κομοτηνής του Νομού Ροδόπης. 9 


ΑΠΟΦΑΣΕΙ Σ 

Αριθμ. 24947 (1) 

Σύσταση οργανικών θέσεων προσωπικού με σύμβαση 
εργασίας ιδιωτικού δικαίου αορίστου χρόνου στην 
Περιφέρεια Νοτίου Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 1 παρ. 2 του ν.3320/2005 «Ρυθμίσεις θε¬ 
μάτων για το προσωπικό του Δημοσίου και των νομικών 
προσώπων του ευρύτερου δημόσιου τομέα και για τους 
Ο.Τ.Α.» (ΦΕΚ 48Α'), 

β. του ν.2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (107Α'). 

γ. του άρθρου 11 του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134Α'). 

δ. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ.63/2005 (Α' 98). 

2. Την υπ’ αριθμ.1/10-2004 απόφαση του Υπηρεσιακού 
Συμβουλίου των Υπαλλήλων της Περιφέρειας Νοτίου 
Αιγαίου, όπως αυτή διατυπώθηκε στο με αριθμό 1 πρα¬ 
κτικό της 1 θης/2004 συνεδρίασης, που πραγματοποιή¬ 
θηκε στις 15.12.2004. 

3. Την υπ’ αριθμ. 549/3.6.2005 απόφαση του Β' Τμή¬ 
ματος του Α.Σ.Ε.Π. 

4. Το υπ’ αριθμ. 16299/21.11.2005 έγγραφο της Περιφέρει¬ 
ας Νοτίου Αιγαίου, σύμφωνα με το οποίο δεν υφίστανται 
κενές οργανικές θέσεις προσωπικού ιδιωτικού δικαίου 
αορίστου χρόνου των ιδίων ή αντιστοίχων ή παρεμφερών 
ειδικοτήτων στην Περιφέρεια Νοτίου Αιγαίου. 

5. Το γεγονός της εμπρόθεσμης υποβολής αιτήσεων 
εκ μέρους των ενδιαφερομένων για υπαγωγή τους στις 
διατάξεις του άρθρου 11 του π.δ. 164/2004. 

6. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, περί καθορισμού των αρμοδιοτήτων 
των Υφυπουργών Οικονομίας και Οικονομικών» (1432 
Β'), όπως ισχύει. 

7. Το γεγονός ότι από την απόφαση αυτή προκαλεί- 
ται ετήσια δαπάνη σε βάρος του κρατικού προϋπολο¬ 
γισμού ύψους σαράντα τριών χιλιάδων εκατό (43.100) 
ευρώ περίπου, η οποία θα καλύπτεται από τις πιστώ¬ 
σεις του προϋπολογισμού της Περιφέρειας Νοτίου 
Αιγαίου (ΕΦ 912-33 / ΚΑΕ ομάδας 0200). Η ανωτέρω 
δαπάνη για το τρέχον οικονομικό έτος περιορίζεται 
στο ποσό των είκοσι τεσσάρων χιλιάδων τετρακοσίων 
(24.400) ευρώ περίπου και θα καλυφθεί από τις εγγε¬ 
γραμμένες πιστώσεις του ανωτέρω προϋπολογισμού, 
αποφασίζουμε: 

Συστήνουμε τις παρακάτω οργανικές θέσεις με σύμ¬ 
βαση εργασίας ιδιωτικού δικαίου αορίστου χρόνου στην 
Περιφέρεια Νοτίου Αιγαίου ως εξής: 

- μία (1) οργανική θέση κατηγορίας ΠΕ ειδικότητας 
Διοικητικού - Οικονομικού και 

- μία (I) οργανική θέση κατηγορίας ΔΕ ειδικότητας 
Διοικητικών Γραμματέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

-♦- 

Αριθμ. 27527 (2) 

Οργάνωση και λειτουργία της Επιτροπής Ελέγχου 

Δαπανών του άρθρου 14 του ν. 3202/2003 (Α'284). 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 14 παρ. 7 του ν. 3202/2003 (Α'284). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπολο¬ 
γισμού, η οποία συνίσταται στην αμοιβή του Προέδρου 
των μελών και των γραμματέων και θα προσδιοριστεί 
με απόφαση των Υπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρω¬ 
σης, σύμφωνα με το τελευταίο εδάφιο της παρ. 7 του 
άρθρου 14 του ν. 3202/2003, αποφασίζουμε: 

Αρθρο 1 

Συνεδριάσεις της Επιτροπής Ελέγχου Δαπανών 

1. Η Επιτροπή συνεδριάζει σε χώρο που ορίζεται 
από το Γ ενικό Γ ραμματέα της Περιφέρειας στην έδρα 
κάθε νομού. Τα μέλη καλούνται σε συνεδρίαση κατόπιν 
προσκλήσεως του Προέδρου της, προ τριών (3) του¬ 
λάχιστον εργάσιμων ημερών από την οριζόμενη στην 
πρόσκληση ημερομηνία συνεδριάσεως. Η προθεσμία 
αυτή μπορεί σε επείγουσα περίπτωση να συντμηθεί. 


Πρόσκληση των μελών δεν απαιτείται, όταν οι συνε¬ 
δριάσεις γίνονται σε τακτές ημερομηνίες με απόφαση 
της επιτροπής, η οποία γνωστοποιείται και στα ανα¬ 
πληρωματικά μέλη της. 

2. Η Επιτροπή συνεδριάζει νομίμως όταν είναι παρών 
ο Πρόεδρος της και δύο ακόμα μέλη και οι αποφάσεις 
της λαμβάνονται με απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του Προέδρου της. 

3. Η ημερήσια διάταξη συντάσσεται από τον πρόεδρο 
της Επιτροπής και αποστέλλεται μαζί με την πρόσκληση 
στα μέλη της. Κατά τη συνεδρίαση της Επιτροπής είναι 
δυνατόν να συζητηθούν και θέματα εκτός της ημερήσιας 
διάταξης εφόσον κριθεί αναγκαίο. 

4. Ο Πρόεδρος κηρύσσει την έναρξη και τη λήξη της 
συνεδρίασης, διευθύνει τη συζήτηση και φροντίζει για 
την εφαρμογή του νόμου και την εύρυθμη λειτουργία 
της επιτροπής. 

Άρθρο 2 

Αρμοδιότητες της Επιτροπής 

Η Επιτροπή έχει τις ακόλουθες αρμοδιότητες: 

α) ελέγχει τα βιβλία εσόδων - δαπανών των συνδυα¬ 
σμών του άρθρου 11 παρ. 4 του ν. 3202/2003, 

β) τις καταστάσεις εκλογικών εσόδων - δαπανών 
συνδυασμών και υποψηφίων και σύμφωνα με το άρ¬ 
θρο 13 παρ. 1 και 2 του ν. 3202/2003 καθώς και τις 
έγγραφες καταγγελίες της περ. δ' της παρ. 1 του 
ίδιου άρθρου, 

γ) διατυπώνει γνώμη στον Υπουργό Εσωτερικών Δη¬ 
μόσιας Διοίκησης και Αποκέντρωσης για την έκδοση 
απόφασης που θα καθορίζει τη διαδικασία επιστροφής 
των κουπονιών που δεν διατέθηκαν καθώς και κάθε 
άλλη αναγκαία λεπτομέρεια σύμφωνα με το άρθρο 12 
παρ. 2 του ν. 3202/2003. 

Άρθρο 3 

Γραμματειακή υποστήριξη της Επιτροπής 

1. Η Γραμματειακή υποστήριξη της Επιτροπής παρέ¬ 
χεται από δύο (2) υπαλλήλους της οικείας Περιφέρειας 
που ορίζονται, με τους αναπληρωματικούς τους, στην 
απόφαση του Γ ενικού Γ ραμματέα της Περιφέρειας με 
την οποία συγκροτείται η Επιτροπή. 

2. Η Γραμματεία της Επιτροπής έχει κυρίως τις ακό¬ 
λουθες αρμοδιότητες: 

- τηρεί το πρωτόκολλο της Επιτροπής, 

- ενημερώνει άμεσα και χωρίς καθυστέρηση τον 
Πρόεδρο τις Επιτροπής για τις καταγγελίες που έχουν 
πρωτοκολληθεί, 

- συλλέγει το αναγκαίο υλικό για το σχηματισμό του 
φακέλλου της κάθε υπόθεσης, 

- συντάσσει προς απαραίτητες προσκλήσεις προς 
τρίτους, 

- τηρεί τα πρακτικά των συνεδριάσεων της Επιτρο¬ 
πής, και προβαίνει σε οποιαδήποτε άλλη ενέργεια της 
αναθέτει ο Πρόεδρος της Επιτροπής για την εκπλήρωση 
του έργου της. 

Άρθρο 4 

Διαδικασία ελέγχου 

1.Έλεγχος των οικονομικών των συνδυασμών: 

Η Επιτροπή λαμβάνει υπόψη της την απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης, αναφορικά με το επιτρεπόμενο όριο εκλο- 

γικών δαπανών η οποία εκδίδεται βάσει του άρθρου 9 
του ν. 3202/2003 και ελέγχει: 

α) τα βιβλία εσόδων - δαπανών του άρθρου 11 του ν. 
3202/2003, 

β) τις αποδείξεις είσπραξης και τα κουπόνια σύμφωνα 
με το άρθρο 12 του ν. 3202/2003, 

γ) τις καταστάσεις εκλογικών εσόδων - δαπανών συν¬ 
δυασμών σύμφωνα με το άρθρο 13 του ν. 3202/2003. 

2. Έλεγχος των οικονομικών των υποψηφίων: 

Η Επιτροπή λαμβάνει υπόψη της την απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης, αναφορικά με το επιτρεπόμενο όριο εκλο¬ 
γικών δαπανών η οποία εκδίδεται βάσει του άρθρου 9 
του ν. 3202/2003 και ελέγχει τις καταστάσεις εκλογικών 
εσόδων - δαπανών των υποψηφίων συμφωνάμε το άρ¬ 
θρο 13 παρ. 1 και 2 του ν. 3202/2003. 

3. Ο έλεγχος αυτός περιλαμβάνει τη διαπίστωση των 
παραβάσεων των άρθρων 3 και 4, καθώς και 7 και 8 
του ν. 3202/2003, όπως αυτές αποδεικνύονται από τα 
έγγραφα των προηγούμενων παραγράφων. 

4. Μετά το πέρας του ελέγχου συντάσσεται αναλυτι¬ 
κή έκθεση. Η έκθεση της Επιτροπής υποβάλλεται στο 
Γ ενικό Γ ραμματέα της Περιφέρειας και αποστέλλεται 
στους ελεγχόμενους συνδυασμούς. Σε κάθε ελεγχόμε¬ 
νο υποψήφιο αποστέλλεται απόσπασμα της έκθεσης, 
το οποίο περιέχει το μέρος της που τον αφορά. Στην 
περίπτωση που η Επιτροπή διαπιστώσει παραβάσεις, 
οι οποίες επισύρουν τις κυρώσεις που προβλέπονται 
από τις παραγράφους 1 έως 4 του άρθρου 17 και 
τις παραγράφους 1 έως και 5 του άρθρου 18 του ν. 
3202/2003 διαβιβάζει τις σχετικές εκθέσεις της στο 
Γενικό Γραμματέα της Περιφέρειας, σύμφωνα με τη 
διάταξη της παραγράφου 2β και 2γ του άρθρου 16 
του ίδιου νόμου. 

Αρθρο 4 

Σφραγίδα της Επιτροπής 

Η Επιτροπή έχει δική της σφραγίδα. Η σφραγίδα αυτή 
αποτελείται από τρεις επάλληλους και ομόκεντρους 
κύκλους, από τους οποίους ο εξωτερικός έχει διάμετρο 
0,04 μ.. Στον εσωτερικό κύκλο τίθεται το έμβλημα της 
Ελληνικής Δημοκρατίας, σύμφωνα με το άρθρο 2 του ν. 
48/1975 (ΦΕΚ 108 Α'), στο δεύτερο κύκλο αναγράφεται 
με κεφαλαία γράμματα στο άνω μέρος αυτού το όνομα 
της οικείας Περιφέρεια, στο κάτω μέρος αναγράφεται 
με κεφαλαία γράμματα ο τίτλος «Επιτροπή Ελέγχου 
Δαπανών Νομού...» και στο εξωτερικό οι λέξεις ΕΛΛΗ¬ 
ΝΙΚΗ ΔΗΜΟΚΡΑΤΙΑ. 

Υπεύθυνος για τη φύλαξη της σφραγίδας είναι ο Πρόε¬ 
δρος της επιτροπής. 

Αρθρο 6 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


Αριθμ. 24748 (3) 

Καθιέρωση υπερωριακής, με αμοιβή, εργασίας, πέραν 
του κανονικού ωραρίου, για δύο (2) μόνιμου υπαλλή¬ 
λους του Κ.Α. Φ. Λιμένα Ηρακλείου, για το Β' εξάμη¬ 
νο του 2006. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του ν. 2503/1997 (ΦΕΚ 107/Α/30.5.97) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 12227/5.5.2006 έγγραφο της Περιφέ¬ 
ρειας Κρήτης και των συνημμένων σ’ αυτό, υπ’ αριθμ. 
15/25.4.2006 πρακτικού της Διοικούσας Επιτροπής του 
Κ.Α.Φ. Λιμένα Ηρακλείου και του πίνακα προγραμ¬ 
ματισμού υπερωριακής απασχόλησης του ανωτέρω 
Ν.Π.Δ.Δ. 

6. Την ανάγκη απασχόλησης, κατά το Β’ εξάμηνο του 
2006, δύο (2) μόνιμων υπαλλήλων του Κ.Α.Φ. Λιμένα Ηρα¬ 
κλείου και πέραν του κανονικού ωραρίου, κατά τις απο¬ 
γευματινές ώρες των εργασίμων ημερών Δευτέρα έως 
Παρασκευή και από την 16η μέχρι την 22η ώρα, λόγω 
απρόβλεπτων και εξαιρετικών αναγκών, όπως χορήγηση 
εφάπαξ αποζημίωσης, επιδότησης και δανείων στους 
φορτοεκφορτωτές και λόγω της πρόσθετης εργασίας 
των ιδίων αναγκών, για την ομάδα των Αχθοφόρων - 
Λεμβούχων Λιμένα Ηρακλείου. 

7. Την ύπαρξη εγγεγραμμένης πίστωσης στον ΚΑΕ 
0261 του προϋπολογισμού του ΚΑΦ Λιμένα Ηρακλείου, 
ύψους έντεκα χιλιάδων (11.000) ευρώ, σε βάρος της οποί¬ 
ας προκαλείται δαπάνη ύψους πέντε χιλιάδων (5.000) 
ευρώ περίπου. 

8. Τον ορισμό ως υπεύθυνης, για τον έλεγχο και την 
παρακολούθηση της προσφοράς υπερωριακής εργα¬ 
σίας, της Αικατερίνης Ζερβού, προϊσταμένης του ΚΑΦ 
Λιμένα Ηρακλείου. 

9. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Α/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή, με αμοιβή, εργασία πέραν 
του κανονικού ωραρίου, κατά τις απογευματινές ώρες 
των εργάσιμων ημερών Δευτέρα έως Παρασκευή και 
από την 16η μέχρι την 22η ώρα, για το Β’ εξάμηνο του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2006, για μία (1) υπάλληλο κλάδου ΠΕ Διοικητικού - Οι¬ 
κονομικού και μία (1) υπάλληλο κλάδου ΔΕ Διοικητικού 
- Λογιστικού του Κ.Α.Φ. Λιμένα Ηρακλείου μέχρι τρια¬ 
κόσιες εξήντα (360) ώρες για κάθε υπάλληλο και μέχρι 
επτακόσιες είκοσι (720) ώρες συνολικά και για τις δύο (2) 
υπαλλήλους, σύμφωνα με τον πίνακα προγραμματισμού 
του προαναφερόμενου Ν.Π.Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθμ. 1050552/546/Α0006 (4) 

Έναρξη λειτουργίας ΔΟΥ Φαρκαδόνας. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως τροποποιήθηκε με τις διατάξεις της παρ. 3 του 
άρθρου 19 του ν. 2443/1996 (Α' 265). 

β) Της παρ. 3 του άρθρου 1 του π.δ. 42/2001 «Αναδιορ¬ 
γάνωση Δημόσιων Οικονομικών Υπηρεσιών» (Α' 32). 

γ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, την 3η Ιουλίου 2006, ως ημερομηνία έναρξης 
λειτουργίας της ΔΟΥ Φαρκαδόνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 1897/0051 (5) 

Σύσταση ελεγκτικής ομάδας, για τη διενέργεια ελέγ¬ 
χου στο έργο του Ταμείου Συνοχής «ΙΟΝΙΑ ΟΔΟΣ: 
Τμήμα Αγγελόκαστρο - Κουβαράς ευρείας παρά¬ 
καμψης Αγρίνιου». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/τ. 
Α'/14.11.2000), όπως τροποποιήθηκε με το άρθρο 23 του 
ν. 3148/2003 (ΦΕΚ 136/τ. Α'/5.6.2003) και ισχύει. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών»(ΦΕΚ 1432/τ.Β'), όπως 
ισχύει. 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 


μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ 310/τ. Β'). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ 1170/τ. 
Β'). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της (Ε.Δ.ΕΛ ) για το έτος 2006. 

7. Την ανάγκη διενέργειας ουσιαστικού ελέγχου σε 
έργα του Ταμείου Συνοχής 2000-2006. 

8. Το γεγονός ότι από τις διατάξεις της ανωτέρω σχε¬ 
τικής απόφασης προκαλείται δαπάνη 900,00 €, πλέον 
εργοδοτικών εισφορών, για την αμοιβή των ελεγκτών, 
η οποία βαρύνει τις πιστώσεις του Π/Υ Δημοσίων Επεν¬ 
δύσεων (Πρόγραμμα Ενεργειών Τεχνικής Βοήθειας-Υπο- 
πρόγραμμα Β'), αποφασίζουμε: 

1. Συνιστούμε Ελεγκτική Ομάδα για τη διενέργεια 
ουσιαστικού ελέγχου στο έργο του Ταμείου Συνοχής 
«ΙΟΝΙΑ ΟΔΟΣ: Τμήμα Αγγελόκαστρο - Κουβαράς ευρείας 
παράκαμψης Αγρίνιου». 

2. Μέλη της Ελεγκτικής ομάδας ορίζονται οι εξής: 

Τερεζάκη Σοφία, υπάλληλος κλάδου ΠΕ Δημοσιονο¬ 
μικών της 5\ης Δ/νσης Προγραμματισμού και Ελέγχων 
του Γ.Λ.Κ. 

Παλιατσέας Νικόλαος, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. 

Δρόσος Σπυρίδων, υπάλληλος του κλάδου ΤΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. Συντονίστρια της ελεγκτικής ομάδας ορίζεται 
η Τερεζάκη Σοφία. 

3. Ο έλεγχος θα διενεργηθεί στην Ειδική Τπηρεσία 
Διαχείρισης του Επιχειρησιακού Προγράμματος Οδικοί 
Αξονες Λιμάνια Αστική Ανάπτυξη και στον Τελικό Δι¬ 
καιούχο του έργου ( ΥΠΕΧΩΔΕ - ΕΥΔΕ / ΜΕΔΕ Αθήνα 
- Πρέβεζα - Αγρίνιο) από 5 Ιουνίου 2006 έως και 10 
Ιουνίου 2006. 

4. Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου 
του συγκεκριμένου έργου. 

- Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

- Η επιτόπια εξακρίβωση της υλοποίησης του φυσικού 
αντικειμένου του έργου. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών μηνών, με τα αποτελέσματα 
του ελέγχου, η οποία θα υποβληθεί στην Διεύθυνση 
Προγραμματισμού και Ελέγχων του Γ ενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

6. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο 
μαζικής μεταφοράς (συμπεριλαμβανομένου και του ταξί 
εντός νομού). 

7. Η εκτός έδρας αποζημίωση και τα έξοδα μετακί¬ 
νησης και διανυκτερεύσεων των μελών της ελεγκτικής 
ομάδας θα καλυφθούν σύμφωνα με την υπό στοιχείο 3 
του προοιμίου απόφαση. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9487 


8. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 4 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μα'ίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 1900/0051 (6) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Κοινωνία της Πλη¬ 
ροφορίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν.2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν.3148/03 (ΦΕΚ 
Α' 136). 

2. Την υπ’ αριθμ. 37930/Δ10Ε1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 
ισχύει. 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

7. Την ανάγκη διενέργειας ουσιαστικού ελέγχου στο 
Ε.Π. Κοινωνία της Πληροφορίας, σε ενέργειες του 
Ε.Τ.Π.Α. στο πλαίσιο ελέγγου των προγραμμάτων του 
Γ' Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.000 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στο σύστημα διαχείρισης και ελέγχου της ΕΥΔ του 
Ε.Π. «Κοινωνία της Πληροφορίας», 

β) στο σύστημα διαχείρισης του Τελικού Δικαιούχου 
«Οργανισμός Προβολής Ελληνικού Πολιτισμού Α.Ε.», 
και 

γ) στην πράξη «Αναβάθμιση και λειτουργία του Πλη¬ 
ροφοριακού κόμβου Οδυσσέας» και συγκεκριμένα στο 
υποέργο 1 με τίτλο «Ανάπτυξη υποδομών και μηχανι¬ 
σμού για την εξασφάλιση της λειτουργίας του κόμβου, 
παραγωγή περιεχομένου για Β' και Γ' φάση», (Κωδ. ΟΠΣ 


77637) που υλοποιείται από τον Οργανισμό Προβολής 
Ελληνικού Πολιτισμού Α.Ε. 

2. Μέλη της Ελεγκτικής ομάδας ορίζονται οι εξής: 

• Ζήση Φιλιώ, Δημοσιονομικός υπάλληλος της 51ης 
Δ/νσης Προγραμματισμού και Ελέγχων του Γ.Λ.Κ., ως 
συντονίστρια της Ελεγκτικής Ομάδας. 

• Αλεξίου Αλέξανδρος, Κλάδου ΠΕ Πληροφορικής. 
Προϊστάμενος Α' Τμήματος της 53ης Δ/νσης Πληρο¬ 
φοριακών Συστημάτων του Γ.Λ.Κ. 

• Διαμαντίδου Αθηνά, Μηχανικός υπάλληλος της 51ης 
Δ/νσης Προγραμματισμού και Ελέγχων του Γ.Λ.Κ. 

• Αργυροπούλου Ελισάβετ, Δημοσιονομικός υπάλλη¬ 
λος της 51ης Δ/νσης Προγραμματισμού και Ελέγχων 
του Γ.Λ.Κ. 

3. Ο έλεγχος θα διενεργηθεί κατά το χρονικό διάστη¬ 
μα από 26.6.2006 έως και 30.6.2006. 

4. Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
της ΕΥΔ του Ε.Π. «Κοινωνία της Πληροφορίας» καθώς 
και της εφαρμογής των κανονισμών 1260/1999, 438/2001 
και του ν. 2860/2000. 

• Ο έλεγχος του συστήματος διαχείρισης του Τελι¬ 
κού Δικαιούχου «Οργανισμός Προβολής Ελληνικού Πο¬ 
λιτισμού Α.Ε.» σε ότι αφορά τη δυνατότητα αποτελε¬ 
σματικής εκτέλεσης συγχρηματοδοτούμενων πράξεων 
σύμφωνα με τις εθνικές και κοινοτικές διατάξεις. 

• Η διαπίστωση της πορείας υλοποίησης του ελεγχό¬ 
μενου υποέργου, σύμφωνα με τις εθνικές και κοινοτικές 
διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του ελεγχόμενου υποέργου. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου (άρθρο 1 παρ. 1 της υπ’ 
αριθμ. 907/052/2.7.2003 κοινής υπουργικής απόφασης, 
ΦΕΚ 878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/18165/0025 (7) 

Παροχή της εγγύησης του Δημοσίου προς τις Τράπε¬ 
ζες για τις πιστωτικές διευκολύνσεις σε πληγέντες 
προς αποκατάσταση των ζημιών τους, που προκλή- 
θηκαν από το σεισμό που σημειώθηκε στις 8 Ιανου¬ 
άριου 2006 στα διοικητικά όρια του Δήμου Κυθήρων 
και της Κοινότητας Αντικυθήρων της Νομαρχίας Πει¬ 
ραιά και των Νομών Λακωνίας και Χανιών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ.143/1995) 

2. Την υπ’ αριθμ. 37930/ΔΙΟΕ1264/14.10.2005 (ΦΕΚ Β' 
1432) απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
ισχύει. 

3. Την υπ’ αριθμ. 449/Α32/17.3.2005 κοινή απόφαση των 
Υπουργών Οικονομίας και Οικονομικών και ΠΕ.ΧΩ.Δ.Ε. 
και του Υφυπουργού Οικονομίας και Οικονομικών με 
την οποία οριοθετούνται οι περιοχές και εγκρίνονται οι 
πιστωτικές διευκολύνσεις για την αποκατάσταση των 
ζημιών που προκλήθηκαν από το σεισμό, που σημειώθη¬ 
κε την 8η Ιανουάριου σε περιοχές στο Δήμο Κυθήρων 
και την κοινότητα Αντικυθήρων της Νομαρχίας Πειραιά, 
και των Νομών Λακωνίας και Χανίων. 

4. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθμ. 56/21.12.2005), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη χορήγη¬ 
ση της εγγύησης του Ελληνικού Δημοσίου προς κάλυψη 
των ανωτέρω δανείων, αποφασίζουμε: 

Παρέχουμε την εγγύηση του Ελληνικού Δημοσίου 
προς τις Τράπεζες για τη χορήγηση δανείων για την 
αποκατάσταση των ζημιών πληγέντων από το σεισμό , 
που σημειώθηκε την 8 Ιανουάριου 2006 στα διοικητικά 
όρια του Δήμου Κυθήρων και της Κοινότητας Αντικυ¬ 
θήρων της Νομαρχίας Πειραιά και των Νομών Λακω¬ 
νίας και Χανίων, σύμφωνα με τους όρους και τις προ¬ 
ϋποθέσεις που αναφέρονται στην κοινή απόφαση των 
Υπουργών Οικονομίας και Οικονομικών, και ΠΕ.ΧΩ.Δ.Ε. 
και του Υφυπουργού Οικονομίας και Οικονομικών, υπ’ 
αριθμ. 449/Α 32/27.3.2006. 

Οι κυρώσεις που περιγράφονται στην παρ. Ε της 
προαναφερόμενης κοινής υπουργικής απόφασης, δεν 
αφορούν την εξόφληση των δόσεων των δανείων, που 
καθορίζονται με την παρούσα απόφαση. 

Σε περίπτωση που οι πρωτοφειλέτες δεν εξοφλή¬ 
σουν τις ληξιπρόθεσμες δόσεις τους ή μέρος αυτών, 
και αφού παρέλθει ένα τρίμηνο από τη λήξη της κάθε 
δόσης, οι Τράπεζες, προκειμένου να εξοφληθούν από 
το Δημόσιο, οι εγγυημένες απαιτήσεις τους, θα πρέπει 
να υποβάλουν τα δικαιολογητικά που ορίζονται στην 
υπ’ αριθμ. 2/478/0025/4.1.2006 απόφαση του Υπουργού 
Οικονομίας και Οικονομικών. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μη¬ 
νών για τον οποίο το Δημόσιο καλύπτει με την εγγύηση 
του τους τόκους υπερημερίας, την είσπραξη από τους 
πρωτοφειλέτες των ληξιπρόθεσμων εγγυημένων από 
το Δημόσιο δόσεων με την ίδια επιμέλεια που δείχνουν 
και για τα δάνεια που χορηγούν χωρίς την εγγύηση 
του Δημοσίου. 

Απαραίτητη προϋπόθεση για την παροχή της εγγύη¬ 
σης του Δημοσίου είναι η λήψη προσημείωσης υποθήκης 
Α' σειράς, που θα υπερκαλύπτει κάθε φορά το ύφος 
της εγγυημένης Οφειλής. Η προσημείωση υποθήκης θα 
λαμβάνεται για ποσά δανείων άνω των € 3.000. 

Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών, που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
(συμβατικούς και υπερημερίας μέχρι ενός τριμήνου) και 
τέλος, τα έξοδα επίδοσης της αναγγελίας κλεισίματος 
λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους -Δ.25-Δ': 

1. κάθε μήνα σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 


Κωδικός Τράπεζας 
Αριθμός λογαριασμού 
Υποκατάστημα 
Επώνυμο δανειολήπτη 
Όνομα δανειολήπτη 
Α.Φ.Μ. δανειολήπτη 
Δ.Ο.Υ. Κωδικός 
Δ.Ο.Υ. Όνομα 
Αρχική Κ.Υ.Α. 

Ημερομηνία αρχικής Κ.Υ.Α. 

Τροποποιητική Κ.Υ.Α. 

Ημερομηνία τροπ/κής Κ.Υ.Α. 

Απόφαση εγγύησης 
Ημερομηνία απόφασης 
Αριθμός σύμβασης 
Ημερομηνία σύμβασης 
Εγκριθέν κεφάλαιο δανείου 
Ημερομηνία εκταμίευσης 
Ποσό εκταμίευσης 
Ποσοστό εγγυημένου δανείου 
Διάρκεια δανείου 
Συνολικός αριθμός δόσεων 
Ενυπόθηκη διασφάλιση 
Λοιπές ασφάλειες 
Ύψος εμπραγμάτων ασφαλειών 
Είδος εμπραγμάτων ασφαλειών 
2. κάθε τρίμηνο σε ηλεκτρονική μορφή, κατάσταση 
στην οποία να αναφέρονται τα ανεξόφλητα υπόλοιπα, 
των εν λόγω δανείων κατά Κ.Υ.Α. και απόφαση εγγύ¬ 
ησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ,Κ.-Δ.25-Δ'). 

Από τις διατάξεις της παρούσας προκαλείται δαπάνη 
ύψους 5.500.000 € σε περίπτωση κατάπτωσης της εγγύ¬ 
ησης του Ελληνικού Δημοσίου, η οποία θα καλυφθεί από 
τον ειδικό λογαριασμό ΘΒ1301000230000000002340396 
«Γ.Λ.Κ. Δ25 -Κεφάλαιον Ασφαλίσεως Χρηματοδοτήσεων 
εκ Κεφαλαίων ή Εγγυήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/4188/0025 (8) 

Παροχή της εγγύησης του Δημοσίου για δάνεια κε¬ 
φαλαίων κίνησης, που θα χορηγηθούν από 1.1.2006 
έως 31.12.2006, σε επιχειρήσεις που λειτουργούν στο 
Νομό Σερρών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ.143/1995) 

2. Την υπ’ αριθμ. 37930/ΔΙΌΕ 1264-ΦΕΚ Β.1432/14.10.2005 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
ισχύει.. 

3. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθμ. 27/2.5.2006), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη χορήγη¬ 
ση της εγγύησης του Ελληνικού Δημοσίου προς κάλυψη 
των δανείων που θα χορηγηθούν για Κεφάλαια Κίνησης 
στις επιχειρήσεις που λειτουργούν στο Νομό Σερρών, 
αποφάσισε: 

Την παροχή της εγγύησης του Ελληνικού Δημοσίου 
προς τις Τράπεζες για τη χορήγηση δανείων κεφαλαίων 
κίνησης σε επιχειρήσεις που λειτουργούν στο Νομό 
Σερρών, μέχρι 31.12.2006, με τις εξής προϋποθέσεις: 

• Την εκπόνηση μελέτης βιωσιμότητας της υποψήφιας 
για τη δανειοδότηση με την εγγύηση του Ελληνικού 
Δημοσίου επιχείρησης, η οποία θα αξιολογείται από το 
Δ' Τμήμα της 25ης Διεύθυνσης του Γ.Λ.Κ.. 

• Τη λήψη εμπραγμάτων εξασφαλίσεων των οποίων 
η επάρκεια θα αξιολογείται από το Δ' Τμήμα της 25ης 
Διεύθυνσης του Γ.Λ.Κ. συσχετιζόμενη με τα στοιχεία 
της βιωσιμότητας της εταιρείας. 

• Η εγγύηση που θα δοθεί να μην υπερβαίνει το 
80% του ποσού του δανείου και μέχρι του ποσού των 
300.000 € 

• Το ποσό αυτό θα αποτελέσει ένα κεφάλαιο κίνησης 
πενταετούς διάρκειας εξοφλούμενο σε εξαμηνιαίες το- 
κοχρεολυτικές δόσεις με το εκάστοτε ισχύον επιτόκιο 
της αγοράς (το επιτόκιο της συγκεκριμένης μορφής 
χρηματοδότησης από τα πιστωτικά ιδρύματα). 

• Το δάνειο θα καθίσταται ληξιπρόθεσμο και απαιτητό, 
όταν θα έχουν καταστεί ληξιπρόθεσμες δύο ολόκληρες 
τοκοχρεολυτικές δόσεις. 

Οι Τράπεζες, σε περίπτωση που θέλουν να ικανο¬ 
ποιηθούν από τον εγγυητή Ελληνικό Δημόσιο, θα πρέ¬ 
πει, μέσα σ’ ένα τρίμηνο από τη λήξη της δεύτερης 
ανεξόφλητης δόσης, να προβούν στη διαδικασία που 
προβλέπεται από την υπ’ αριθμ. 478/4.1.2006 - ΦΕΚ 16/ 
Τεύχος Β713.1.2006 απόφαση του Υπουργού Οικονομίας 
και Οικονομικών. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον 
οποίο το Δημόσιο καλύπτει με τη εγγύηση του τους 
τόκους υπερημερίας, την είσπραξη από τους πρωτο- 
φειλέτες των ληξιπρόθεσμων εγγυημένων δόσεων, με 
την ίδια επιμέλεια που δείχνουν και για τα δάνεια που 
χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τό¬ 
κους (συμβατικούς και υπερημερίας μέχρι τρίμηνο) και 
τέλος, τα έξοδα επίδοσης της αναγγελίας κλεισίματος 
λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

• Κωδικός Τράπεζας 

• Αριθμός λογαριασμού 

• Υποκατάστημα 

• Επώνυμο δανειολήπτη 

• Όνομα δανειολήπτη 

• Α.Φ.Μ δανειολήπτη 


• Δ.Ο.Υ. Κωδικός 

• Δ.Ο.Υ. Όνομα 

• Αρχική Κ.Υ.Α 

• Ημερομηνία αρχικής Κ.Υ.Α. 

• Τροποποιητική Κ.Υ.Α. 

• Ημερομηνία τροπ/κής Κ.Υ.Α. 

• Απόφαση εγγύησης 

• Ημερομηνία απόφασης 

• Αριθμός σύμβασης 

• Ημερομηνία σύμβασης 

• Εγκριθέν κεφάλαιο δανείου 

• Ημερομηνία εκταμίευσης 

• Ποσό εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Ενυπόθηκη διασφάλιση 

• Λοιπές ασφάλειες 

• Ύψος εμπραγμάτων ασφαλειών 

• Είδος εμπραγμάτων ασφαλειών 

2. κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό ανά 
απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφα¬ 
λαίων, Εγγυήσεων, Δανείων και Αξιών (Γ.Λ.Κ.- Δ.25 - 
Τμήμα Δ'). 

Από τις διατάξεις της παρούσας απόφασης προκα- 
λείται δαπάνη, η οποία θα ανέλθει περίπου στο ποσό 
των 25.000.000,00 €, σε περίπτωση κατάπτωσης της 
εγγύησης του Δημοσίου και θα καλυφθεί από τον ειδικό 
λογαριασμό ΟΡ13Θ1000230000000002340396 «Γ.Λ.Κ. Δ25 
- Κεφάλαιον Ασφαλίσεως Χρηματοδοτήσεων εκ Κεφα¬ 
λαίων ή εγγυήσει του Ελληνικού Δημοσίου». 

Οι ενδιαφερόμενες επιχειρήσεις δύνανται να υποβά¬ 
λουν αιτήσεις στα Πιστωτικά Ιδρύματα έως 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. Δ3/Α/9398 (9) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή του Μετρητικού/Ρυθμιστικού Σταθ¬ 
μού (70/19 03 γ) Κομοτηνής (Κοσμίου) στην περιοχή 
του Δημοτικού Διαμερίσματος Κοσμίου του Δήμου 
Κομοτηνής του Νομού Ροδόπης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. Δ3/Α/8714/1.7.2003 (ΦΕΚ 907/Β/4.7.2003) 
απόφαση του Υπουργείου Ανάπτυξης «Άδεια λειτουρ¬ 
γίας κλάδου υψηλής πίεσης Κομοτηνής, μετρητικού και 
ρυθμιστικού σταθμού ΔΕΗ Κομοτηνής και κτιρίων συντή¬ 
ρησης και λειτουργίας Βιστωνίδας Ξάνθης του Συστή¬ 
ματος Μεταφοράς Φυσικού Αερίου της ΔΕΠΑ Α.Ε.». 

2. Την αίτηση υπ’ αριθμ. 636062/2.5.2006 (υπ’ αριθμ. 
9398/8.5.2006 Υπουργείου Ανάπτυξης) της ΔΕΠΑ Α.Ε., με 

την οποία η εταιρεία έχει ζητήσει άδεια εγκατάστασης 
για την κατασκευή του Μετρητικού/Ρυθμιστικού Σταθ¬ 
μού (70/19 ά3Γ) Κομοτηνής (Κοσμίου) στην περιοχή του 
Δημοτικού Διαμερίσματος Κοσμίου του Δήμου Κομοτη¬ 
νής του Νομού Ροδόπης, προκειμένου να τροφοδοτηθεί 
με φυσικό αέριο το δίκτυο διανομής μέσης πίεσης της 
ευρύτερης περιοχής Κομοτηνής. 

3. Την υπ’ αριθμ. 69288/20.3.1998 κοινή υπουργική από¬ 
φαση «Εγκριση Περιβαλλοντικών Όρων για τον κλάδο 
του αγωγού Φυσικού Αερίου από Καβάλα (Μ/Σ Χαλ- 
κερού) μέχρι την Κομοτηνή πλην του τμήματος που 
διασχίζει την ζώνη προστασίας του Νέστου καθώς 
επίσης και τμήματος 1000 μέτρων εκατέρωθεν ζωνών 
προστασίας». 

4. Το έγγραφο υπ’ αριθμ. 102593/13.4.2006 του ΥΠΕ- 
ΧΩΔΕ, σύμφωνα με το οποίο, για την κατασκευή του 
υπόψιν έργου, δεν απαιτείται η τήρηση διαδικασίας 
έγκρισης περιβαλλοντικών όρων και ισχύουν οι όροι 
που αναφέρονται στην προαναφερόμενη κοινή υπουρ¬ 
γική απόφαση. 

5. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της 
μελέτης και επίβλεψης της κατασκευής του έργου, το 
διπλότυπο είσπραξης 250 ευρώ της ΔΟΥ Χολαργού υπ’ 
αριθμ. ΣΤ 31317469/1176/29.3.2006 και την απόδειξη εί¬ 
σπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζης της Ελλάδος υπ’ αριθμ. 025792/29.3.2006. 

6. Το ν. 2115/1993 και ειδικότερα το άρθρο 29 αυτού, 
σύμφωνα με το οποίο είναι δυνατό να δοθεί άδεια εγκα¬ 
τάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αε¬ 
ρίου, του οποίου η ανέγερση και η επέκταση εμπίπτει 
στην αρμοδιότητα της ΔΕΠΑ Α.Ε., κατά παρέκκλιση από 
κάθε κείμενη διάταξη. 

7. Το ν. 3325/2005 και τα π.δ. 381/1989, 27/1996 και 
122/2004. 

8. Την υπ’ αριθμ. Δ15/Α/Φ.19/4040/24.2.2006 (ΦΕΚ 249/ 
Β/27.2.2006) απόφαση του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης 


Αναστάσιο Νεράντζη και Ιωάννη Παπαθανασίου», απο¬ 
φασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών για 
την κατασκευή του Μετρητικού/Ρυθμιστικού Σταθμού 
(70/19 03 γ) Κομοτηνής (Κοσμίου) στην περιοχή του Δη¬ 
μοτικού Διαμερίσματος Κοσμίου του Δήμου Κομοτηνής 
του Νομού Ροδόπης, σύμφωνα με τα υποβληθέντα σχε¬ 
διαγράμματα, τεχνική έκθεση, προϋπολογισμό και λοιπά 
στοιχεία που περιλαμβάνονται στον φάκελο καθώς και 
με τους εξής όρους και περιορισμούς: 

Η κατασκευή του έργου θα πρέπει να γίνει σύμφωνα 
με τις διεθνείς προδιαγραφές που αναφέρονται στην 
υποβληθείσα τεχνική περιγραφή. 

Κατά τη διάρκεια των εργασιών κατασκευής του 
έργου να λαμβάνονται όλα τα αναγκαία μέτρα προ¬ 
στασίας των εργαζομένων, του περιβάλλοντος και της 
ευρύτερης περιοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την υπ’ αριθμ. 69288/20.3.1998 
κοινή υπουργική απόφαση και που η εφαρμογή τους 
αποτελεί απαραίτητη προϋπόθεση για την υλοποίηση 
του έργου. 

Για την απαιτούμενη από τις διατάξεις των από 
16.3.1950 και 24.11.1953 β.δ. υπεύθυνη επίβλεψη των έργων 
κατασκευής πρέπει να χρησιμοποιείται πρόσωπο με όλα 
τα απαιτούμενα προσόντα, σύμφωνα με τις διατάξεις 
που ισχύουν. 

Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί και με 
άλλη άδεια, αν από άλλες διατάξεις τυχόν προκύπτει 
αντίστοιχη υποχρέωσή της. 

Η παρούσα άδεια να δημοσιευθεί στην Εφημερίδα 
της Κυβερνήσεως. 

Αθήνα, 29 Μάίου 2006 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 

